తెలంగాణలో మహిళా తహసీల్దార్ దారుణహత్య WATCH LIVE TV
ముష్ఫికర్ వీరోచిత పోరాటం: బంగ్లా 388 ఆలౌట్
బంగ్లాదేశ్ కెప్టెన్ ముష్ఫికర్ రహీం వీరోచిత పోరాటంతో ఆకట్టుకున్నాడు.
TNN | Updated:
Feb 12, 2017, 11:40AM IST
బంగ్లాదేశ్ కెప్టెన్ ముష్ఫికర్ రహీం వీరోచిత పోరాటంతో ఆకట్టుకున్నాడు. హైదరాబాద్&zwnj;లో భారత్&zwnj;తో జరుగుతున్న ఏకైక టెస్ట్ మ్యాచ్&zwnj;లో బంగ్లాదేశ్ తొలి ఇన్నింగ్స్ 388 పరుగులు చేసి ఆలౌట్ అయ్యింది. ముష్ఫికర్ (127) సెంచరీతో అదరగొట్టాడు. మూడో రోజు క్రీజులోకి వచ్చిన ముష్ఫికర్.. సహచరులు వికెట్లు పారేసుకుంటున్నా ఓపిగ్గా ఆడుతూ చివరి వరకు పోరాడాడు. అయినప్పటికీ బంగ్లా ఇంకా 299 పరుగులు వెనకబడి ఉంది.
మూడో రోజు ఐదో వికెట్&zwnj;కి షకీబ్&zwnj;తో కలసి 107 పరుగుల భాగస్వామ్యాన్ని నెలకొల్పిన ముష్ఫికర్, మెహెదీ హసన్&zwnj;తో కలసి ఏడో వికెట్&zwnj;కి 87 పరుగులు జోడించాడు. నాలుగో రోజు టెయిలెండర్లతో కలసి కూడా ముష్ఫికర్ జట్టును ఆదుకునే ప్రయత్నం చేసాడు. ఈ క్రమంలో తన టెస్ట్ కెరీర్&zwnj;లో ఐదో సెంచరీని నమోదు చేసాడు. తనే ఎక్కువగా స్ట్రైకింగ్ తీసుకుంటూ స్కోరును పెంచే ప్రయత్నం చేసాడు. తొమ్మిదో వికెట్&zwnj;కు టస్కిన్ అహ్మద్&zwnj;తో కలసి విలువైన 39 పరుగులు జోడించాడు.
చివరకు ముష్ఫికర్ పోరాటానికి అశ్విన్ అడ్డుకట్ట వేశాడు. ముష్ఫికర్ ఇచ్చిన క్యాచ్&zwnj;ను కీపర్ సాహా అద్భుతంగా ఒడిసి పట్టాడు. దీంతో లంచ్ విరామ సమయానికి బంగ్లాదేశ్ ఆలౌటైంది. రెండో ఇన్నింగ్స్&zwnj;ను ఆరంభించిన భారత్ బ్యాట్స్&zwnj;మెన్లు ఒక ఓవర్ ఎదుర్కొని లంచ్&zwnj;కు వెళ్లారు. ప్రస్తుతం రెండో ఇన్నింగ్స్&zwnj;లో వికెట్ కోల్పోకుండా ఒక పరుగు చేసింది. ఇంకా ఒకటిన్నర రోజు ఆట మిగిలి ఉండటంతో భారత విజయంపై కన్నేసింది. మరోవైపు బంగ్లాదేశ్&zwnj; మ్యాచ్&zwnj;ను డ్రా చేయాలని ప్రయత్నిస్తోంది.